সামসুল হক খান স্কুল অ্যান্ড কলেজের অধ্যক্ষ ড. মাহবুবুর রহমান মোল্লা বলেন, ‘বছরের শুরু থেকে আমাদের একটা প্রাণান্তকর চেষ্টা থাকে। সাপ্তাহিক পরীক্ষা, মডেল টেস্ট নিয়ে শিক্ষার্থীদের উপযোগী করে তোলা হয়। এক দিন কোনো শিক্ষার্থী না এলে তার বাড়িতে খোঁজ নেওয়া হয়। এ ছাড়া ২০ জন শিক্ষার্থীর জন্য একজন শিক্ষককে কাউন্সেলিংয়ের জন্য রাখা হয়েছে। এই ২০ জনের কেউ খারাপ করলে এর দায়িত্ব ওই শিক্ষকের। এমনকি শিক্ষকরা তাঁর গ্রুপের প্রতিটি শিক্ষার্থীর বাড়িতে গিয়েও খোঁজখবর নেন।’